**Obrazloženje za skraćivanje roka savjetovanja sa zainteresiranom javnošću**

**Ključni elementi Poziva na dodjelu bespovratnih sredstava** „Razvoj poduzetničkih zona na području Labinštine“

U Integriranom teritorijalnom programu za razdoblje 2021.-2027. (ITP) planirana je provedba operacija koje će doprinijeti ciljevima Fonda za pravednu tranziciju (FPT) u Istarskoj županiji. Između ostalog, planirana su ulaganja u poduzetničku infrastrukturu (poduzetničke zone), primarno usmjerenu prema zelenoj i digitalnoj ekonomiji kao okosnici budućeg razvoja uključenog područja, osobito u kontekstu procesa dekarbonizacije i napuštanja, odnosno zamjene dotrajalih tehnologija temeljenih na fosilnim gorivima s visokim emisijom stakleničkih plinova.

U skladu sa zakonodavnim okvirom koji definira funkcije tijela u sustavu upravljanja i kontrole za provedbu programa iz područja pravedne tranzicije za financijsko razdoblje 2021. – 2027., Ministarstvo regionalnoga razvoja i fondova Europske unije obavlja funkciju Upravljačkog tijela za ITP, Prioritet 4., FPT, te je odgovorno za provedbu predmetne operacije i predmetnog Poziva. U cilju pravovremene provedbe projekata u okviru planiranog Poziva na dodjelu bespovratnih sredstava te osiguravanja dostatnog povlačenja sredstava EU, predlaže se savjetovanje u skraćenom trajanju od 15 dana.